fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi en tr fi es en en fi fi fi fi fi fi fi de fi fi fi en fi fi fi fi fi en fi fi fi fi fi fi en fi fi fi fi fi fi fi en fi en en en lt fi fi fi fi fi de fi vo fi fi fi fi fi fi fi fi fi nb fi fi fi fi fi fi fi fi fi fi fi fi fi fi fi fi fi fi fi fi fi fi en fi en fi fi fi fi fi
Tekstiiliteollisuus Suomessa, murros ja vastuullisuus
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Suomen tekstiiliteollisuus on maailman vastuullisinta ja toimivinta vuonna 2035 – Mahdollisuus miljardiluokan investointeihin
Suomen tekstiiliteollisuus on maailman vastuullisinta ja toimivinta vuonna 2035 – Mahdollisuus miljardiluokan investointeihin
Tekstiiliteollisuus on merkittävässä murrosvaiheessa. Uudet ekologiset tekstiilikuidut tulevat markkinoille, ja digitalisaatio edistää tuotannon maailmanlaajuista uudelleenorganisointia. Suomella on kaikki edellytykset tarttua murroksen synnyttämiin mahdollisuuksiin ja yli miljardin euron investointeihin. Tekstiiliklusteri haluaa luoda Suomeen maailman vastuullisimman ja toimivimman tekstiilien kierron ja tuotannon kokonaisuuden. VTT ja Suomen Tekstiili & Muoti ry ovat laatineet alan toimijoiden kanssa vuoteen 2035 ulottuvan tiekartan suomalaiselle tekstiili- ja muotiteollisuudelle.
Käynnissä oleva teollisuuden murros mahdollistaa uuden liiketoiminnan ja työpaikkojen syntymisen Suomeen. Suomen vahvuus tuotannossa liittyy kestävään raaka-ainepohjaan, osaamiseen sekä innovaatioalustoihin. Biopohjaisten raaka-aineiden ja älykkäiden teknologioiden osaaminen ovat Suomessa maailman huippua.
”Suomelle uudistunut tekstiiliteollisuus tarkoittaisi arviolta 1,2 miljardin euron investointeja, noin 17 000 uutta työpaikkaa ja maailmanlaajuisesti vahvistunutta mainetta kestävän kehityksen johtavana maana”, arvioi VTT:n tutkimusprofessori Ali Harlin.
Tuotamme maailman puhtainta ja kierrätettävää materiaalia tekstiileiksi
Suomalainen tekstiiliteollisuus on saanut runsaasti kansainvälistä huomiota uusien tekstiilikuitujen ansiosta. Juuri nyt onkin oikea hetki investoida Suomessa maailman vastuullisimpaan ja toimivimpaan tekstiiliteollisuuteen. Kestävän tuotannon merkitys näkyy yhä selvemmin kuluttajien odotuksissa ja valinnoissa. Myös muuttuva lainsäädäntö vauhdittaa biopohjaisten ja kierrätettävien raaka-aineiden ja tekstiilien markkinoita.
”Suomalaisella tekstiiliteollisuudella on merkittäviä mahdollisuuksia yhdistää huippuluokan design eettisesti valmistettuihin materiaaleihin ja tuotteisiin. Digitalisaation kärkimaana Suomesta löytyy myös valtavasti osaamista niistä teknologioista, joiden hyödyntämistä tällaiset kestävän kehityksen periaattein tuotetut kuidut ja tekstiilit edellyttävät”, toteaa liiketoiminta-alueen johtaja Tua Huomo VTT:ltä.
Uusiin valmistusteknologioihin perustuvat selluloosakuidut ovat kestävä vaihtoehto nykyisin eniten käytetyille puuvillalle ja polyesterille ja ratkaisu synteettisten tekstiilien mikromuoviongelmaan. Selluloosapohjaisten materiaalien etuja ovat myös niillä saavutettavat ominaisuudet kuten käyttömukavuus ja miellyttävä tuntu.
Sellun jalostaminen Suomessa mahdollisimman pitkälle valmiiksi vaatteeksi kannattaa: vaatteeksi jalostettuna liukosellun arvo voi nousta jopa 6,5-kertaiseksi. Siksi tekstiilialan arvoketjuun kuidusta vaatteeksi tarvitaan Suomessa myös langan, neuloksen, kankaan tai kuitukankaan valmistusta, joille varsinaisten tekstiilituotteiden valmistus voidaan perustaa.
Suomalainen tekstiiliala voi näyttää suuntaa kestävälle suunnittelulle
Tiekartan laatijat ehdottavat yhteishanketta, jossa testattaisiin esimerkiksi työ- ja vuokravaatteiden sekä äitiyspakkauksen tekstiilien kohdalla kestävää ja vastuullista suunnittelua, alkutuotantoa, valmistusta ja kierrättämistä. Tulevaisuuden tekstiilin elinkaarta jäsentävän pilotin yhteydessä voitaisiin vakiinnuttaa suunniteltu kestäväksi -toimintatapa, jonka avulla brändit voisivat jatkossa osoittaa kuluttajille toimintansa vastuullisuuden ja kestävyyden.
Vahvat kuluttajabrändit vievät innovaatiot maailmanlaajuiseen käyttöön
Ensiluokkaiset raaka-aineet ja tekninen edistyksellisyys tarvitsevat rinnalleen vahvoja kuluttajabrändejä, jotta tekstiiliala voi hyötyä globaalisti Suomessa syntyneistä innovaatioista. Tarvitaan taitoa viedä vastuulliset ja älykkäät tuotteet maailmalle.
”Tarvitsemme vahvoja kansainvälisiä kuluttajabrändejä myös Suomeen. Niiden avulla tekstiilikuitujen ja älykkään tuotannon mahdollisuudet saadaan täysimääräisesti hyödynnetyiksi. Suomen Tekstiili & Muoti ry on lähtenyt yhdessä Business Finlandin kanssa tunnistamaan tekijöitä, joiden varaan suomalaisen tekstiili- ja muotialan kansainvälistä kasvua voidaan tulevaisuudessa rakentaa”, kertoo Suomen Tekstiili & Muoti ry:n toimitusjohtaja Marja-Liisa Niinikoski.
Tekstiilialan tulevaisuusvisio luotiin kahdessa työpajassa, joihin osallistui kymmeniä suomalaisen tekstiiliteollisuuden edustajia.
ali.harlin@vtt.fi, puh. 040 533 2179
Suomen Tekstiili & Muoti ry
marja-liisa.niinikoski@stjm.fi, puh. 040 538 4541
Finland as a forerunner in sustainable and knowledge-based textile industry - Roadmap for 2035
Olet ehkä kuullut vaatteista, jotka on valmistettu kokonaan kierrätyspuuvillasta tai puusta? Ne ovat vain esimerkkejä materiaalituotannon mullistuksista, jotka säästävät luonnonvaroja.
Uusiutuvat ja kierrätettävät materiaalit
Biomassan jalostus ja biotuotteet
Aiheeseen liittyvät uutiset ja tarinat
Satelliittidata, koneoppiminen ja optimointimallit auttavat Afrikkaa sähköistymään hiilineutraalisti
Luontokadon ja ilmastokriisin ratkaisut voivat muuttaa omistajuutta
VTT:ltä spinnaava Olefy mullistaa muovin kierron
Lue lisää uutisia ja tarinoita
Teollisuuden kiertotalous ja ekosuunnittelu
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022